Mii de turişti mulţumiţi şi o cale mai scurtă către judeţul vecin au fost motivele pentru care reprezentanţii Consiliului Judeţean Hunedoara când au dispus modernizarea drumului care leagă Lunca Cernii de localitatea Rusca Montană, din Caraş-Severin. Au cheltuit 23 de milioane de euro din fonduri europene pentru 30 de kilometri de drum.

Dar autorităţile din judeţul vecin nu au considerat şoseaua necesară, aşa că proiectul s-a oprit între copaci.

„ Am rămas uimiţi când am văzut prima oară că se termină brusc în pădure. Şi am făcut şi noi poze”, spune unul dintre turiști.

Hunedorenii spun că drumul le-ar fi extrem de util, deoarece acum, pentru a ajunge în judeţul vecin, trebuie să ocolească mai bine de 80 de kilometri.

„Oamenii ciurculă cu căruţele, cu maşini de teren. Mai e o distanţă foarte puţină, de 7 kilometri până la asfaltul din Ruschiţa”, explică Liviu Lupulescu, primarul din Lunca Cernii.

Dar reprezentanţii Consiliului Judeţean Caraş-Severin nu se grăbesc să-l termine.

„Nu era o prioritate acest drum. Pentru judeţul Caraş-Severin, practic n-are nicio importanţă nici economică, doar dacă punem în valoare frumuseţile locului”, susține Ionesie Ghiorghioni, vicepreşedintele Consiliului Județean Caraş-Severin.

Caraş-Severin şi Hunedoara sunt legate acum prin Drumul Naţional 66 şi prin alte cinci drumuri judeţene.